එසේ වුවහොත් යුද සමයේ ඇතිවූ සිත්තැවුල්වලට පිළිතුරු ලැබෙනු ඇති බව ඇය සිය නිවේදනය මගින් වැඩිදුරටත් ප්‍රකාශ කර තිබෙනවා.ශ්‍රී ලංකාව සම්බන්ධයෙන් ඉදිරිපත් කළ ඇමරිකානු යෝජනාව සඳහා සම අනුග්‍රාහකත්වය දැරීමට මීට  පෙර එක්සත් රාජධානිය සහ පැරණි යුගොස්ලෝවියා ජනරජයන් දෙකක් වන මැසිඩෝනියාව සහ මොන්ටිනීග්‍රෝ ඉදිරිපත් වුණා.මේ අතර මෙරට යුද්ධයේ පැවති අවසන් සමයේ ඉන්දියාව නිසි ලෙස මැදිහත්වූවා නම් උතුරේ සිවිල් වැසියන් රැසකගේ ජීවිත බේරා ගැනීමට හැකියාව තිබූ බව මානව හිමිකම් කවුන්සිලයේ හිටපු කොමසාරිස් නවනීදන් පිල්ලේ පවසනවා.